|  |
| --- |
| PRAVILNIK FESTIVALA      Organizacijsko povjerenstvo za provedbu 2. Festivala amatera pjevača „RASPJEVANA PODRAVINA 2016.“  na sjednici održanoj dana 08. ožujka 2016. god. u OŠ „Prof. Blaž Mađer“ Novigrad Podravski usvojio je:    **PRAVILNIK 2. FESTIVALA PJEVAČA AMATERA**  **„RASPJEVANA PODRAVINA 2016.“ NOVIGRAD PODRAVSKI**    **u daljnjem tekstu Pravilnik Festivala**    **Članak 1.**    Ovim Pravilnikom uređuje  se  *natjecateljski*  dio Festivala.   1. Festival pjevača amatera „RASPJEVANA PODRAVINA 2016.“ NOVIGRAD PODRAVSKI održat će se 14. srpnja 2016..     ***Pravo i uvjeti sudjelovanja***  **Članak 2.**    Pravo sudjelovanja na Festivalu imaju prijavljeni natjecatelji:  - čija je starosna dob od navršenih 12 do 65 godina i prebivalište im je na području Koprivničko-križevačke županije  - koji su na vrijeme dostavili potpunu prijavnicu za audiciju s popratnim izjavama (iz čl. 4. ovog Pravilnika)  - koji su uplatili kotizaciju u iznosu 20,00 kuna na žiro račun škole HR0223860021100511600 do dana održavanja audicije (na uplatnici naznačiti: “Za festival“)  -koje odabere Organizacijsko povjerenstvo Festivala, nakon održane audicije, u skladu s Pravilnikom Festivala   -koji su sudjelovali na svim probama.    **Članak 3.**  Kandidati mogu nastupiti samo jednom kao solo izvođači ili u duetu-ako je tako u originalnoj izvedbi.  ***Prijave***  **Članak 4.**    Sudionici prijavljuju svoje sudjelovanje na Festivalu na osnovu PRIJAVNICE ZA AUDICIJU Festivala „RASPJEVANA PODRAVINA 2016.“ objavljene putem medija i na mrežnim stranicama Škole i Općine. Ispunjenu prijavnicu potrebno je poslati na jedan od sljedećih načina: zemaljskom poštom na adresu OŠ „Prof. Blaž Mađer“, Gajeva 17a, 48325 Novigrad Podravski s naznakom: „Za festival“; elektroničkom poštom naadresu: lidija.peros@skole.hr ili donijeti osobno u Školu.    Prijavnica obavezno sadrži:     * ime i prezime izvođača, datum i godinu rođenja, adresu stanovanja, broj telefona ili mobitela, e-mail adresu * naslov prijavljene skladbe za nastup s imenom i prezimenom izvođača u originalu * kratki životopis * datum prijavnice * potpis kandidata * za maloljetne natjecatelje potrebna je roditeljska suglasnost.   P  Uz prijavu  se posebno dostavljaju:  - za maloljetne natjecatelje roditeljska suglasnost za dozvolu javnog nastupa  -za SVE kandidate potrebna je pisana izjava o dozvoli fotografiranja kao i objavljivanja slika na mrežnim stranicama, dnevnom tisku i radiju ili televiziji  - preslika opće uplatnice da je uplaćena kotizacija od 20,00 kuna.    **Audicija i izbor kandidata**  **Članak 5.**  Nakon isteka roka za dostavu prijavnica Organizacijsko povjerenstvo festivala izvršit će selekciju zaprimljenih prijavnica i odrediti kandidate koji ispunjavaju uvjete za audiciju.  Kandidati će u roku od 7 dana od isteka roka za prijave biti obaviješteni zemaljskom poštom ili elektroničkom poštom o danu održavanja audicije.  **Članak 6.**  Na audiciju kandidat je obavezan donijeti:   * audio snimku u originalu i matricu na CD-u pjesme koju će izvoditi na Festivalu.   **Članak 7.**  Na audiciji natjecatelj nije obavezan izvesti pjesmu koju će izvoditi na Festivalu**,**te se može poslužiti bilo kakvom glazbenom pratnjom ili matricom.  Izborni postupak bit će bez nazočnosti javnosti.  **Članak 8**.  Selekciju kandidata   izvršit će Organizacijsko povjerenstvo. Njegova odluka o izboru konačna je i neopoziva.  ***Natjecateljski repertoar i izvedba***  **Članak 9.**  Na Festivalu je dopuštena izvedba pjesama isključivo na hrvatskom jeziku.  Nisu dozvoljene pjesme koje nose elemente nacionalne, vjerske i rasne netolerancije niti pjesme neprimjerenog teksta.  **Kod odabira pjesama preporuča se odabir pjesme podravskoga kraja.**  **Svi kandidati moraju naučiti pjesmu „Podravino moja mila“ za zajedničku izvedbu.**  ***Potvrda sudjelovanja na Festivalu pjevača amatera***  ***„RASPJEVANA PODRAVINA 2016.“***  **Članak 10.**  Nakon audicije Organizacijsko povjerenstvo Festivala potvrdit će sudjelovanje prijavljenim sudionicima koji su odabrani u roku 7 dana od dana održane audicije i učiniti javnim informacije o kandidatima koji će sudjelovati na predstojećem 2. Festivalu pjevača amatera „Raspjevana Podravina“ kao i naslove skladbi koje će se naći u programu Festivala.  Kandidati će ujedno biti obaviješteni o datumu i vremenu održavanja proba na kojima su obavezni sudjelovati.  ***Tijela za pripremu i provedbu festivala***  **Članak 11.**  Za pripremu i provedbu festivala osnivaju se dva tijela:  -Organizacijsko povjerenstvo  -Stručno prosudbeno povjerenstvo festivala  **Članak 12.**  Organizacijsko povjerenstvo zaduženo je za cjelokupnu organizaciju festivala, donošenje pravilnika i njegovo tumačenje, zaprimanje prijavnica kandidata, odabir kandidata na audiciji,sve ostale radnje vezane uz odabir kandidata do samog festivala, kao i za sve ostalo što nije u ovom Pravilniku navedeno da je zaduženo neko drugo tijelo.  Organizacijsko povjerenstvo ima šest članova te između sebe bira predsjednika.  Organizacijsko povjerenstvo odluke donosi većinom glasova, javnim glasanjem.  **Članak 13.**  Stručno prosudbeno povjerenstvo zaduženo je za ocjenjivanje kandidata na samom festivalu.  Stručno Prosudbeno povjerenstvo Festivala broji pet članova i sastavljeno je od glazbenih stručnjaka i poznavalaca scenskih nastupa.  Članove Stručnog prosudbenog povjerenstva imenovat će predsjednik Organizacijskog povjerenstva.  ***Kriteriji i način ocjenjivanja kandidata na festivalu***  **Članak 14.**  Stručno prosudbeno povjerenstvo će pri ocjenjivanju kandidata u obzir uzimati sljedeće kriterije:   1. **Intonacija** 2. **Ritam** 3. **Interpretacija** 4. **Scenski nastup** 5. **Sveukupni dojam**   Svaki član povjerenstva kandidatu će za svaki pojedini kriterij dodijeliti bodove.  Svaki kriterij može biti ocijenjen ocjenom od 1-10.  Kandidat s najvećim brojem bodova zauzima prvo mjesto, dok su ostala dva mjesta rangirana prema osvojenim bodovima.  Rezultati ostalih kandidata biti će objavljeni na mrežnim stranicama Škole.  **Članak 15.**   1. Odluke Stručnog Prosudbenog povjerenstva Festivala konačne su i neopozive.   ***Nagrade i priznanja***  **Članak 16.**  Na Festivalu se dodjeljuju nagrade:   * Stručnog Prosudbenog povjerenstva Festivala za prva tri mjesta:   1. mjesto 1.000,00 kuna  2. mjesto 700,00 kuna  3. mjesto 500,00 kuna   * Nagrada publike   **Članak 17.**  Nagradu publike dodjeljuje natjecateljima prisutna publika glasanjem.  Glasanje će se izvesti na sljedeći način:   * Svaki posjetitelj festivala će uz ulaznicu dobiti listu s popisom izvođača na kojoj će ako želi na kraju predstavljanja kandidata zaokružiti redni broj ispred jednog kandidata za kojeg smatra da je najbolji. * Stručno povjerenstvo će javno objaviti vremenski razmak u kojem publika može glasati. * Liste će sakupiti hostese. * Nakon zbrajanja glasova Stručno prosudbeno povjerenstvo će objaviti tko je osvojio nagradu publike.   **Članak 18.**  Organizator dodjeljuje priznanja i zahvalnice za sponzore i sve ostale izvođače.  Priznanja i zahvalnice se po Odluci Organizacijskog povjerenstva dodjeljuju zaslužnim pojedincima odnosno institucijama za poseban doprinos organizaciji i održavanju Festivala.  Zahvalnice se dodjeljuju svim sudionicima Festivala.     1. **Članak 19.** 2. Pjesme će se izvoditi uživo, uz pratnju tamburaškog sastava kojeg će angažirati organizator.   .  **Članak 20.**  Glavni pokrovitelj Festivala je Općina Novigrad Podravski.    ***Autorska prava***  **Članak 21.**  Festival prate elektronski mediji, radio i televizija koji ga tijekom godine emitiraju u skladu sa svojim programskim potrebama.  Glazbeni sadržaj Festivala podliježe Zakonu o autorskim i srodnim pravima, te organizator festivala uredno prijavljuje program stručnoj Službi zaštite autorskih muzičkih prava (**ZAMP**) Hrvatskog društva skladatelja, zbog adekvatne zakonske zaštite autora čija se djela javno izvode na Festivalu.    **Članak 22.**  Pitanja koja nisu obuhvaćena Pravilnikom, Organizacijsko povjerenstvo rješava po upitu, a po potrebi i u konzultacijama sa stručnjacima u periodu do održavanja Festivala.      Novigrad Podravski, 8. ožujka 2016. god.    Organizacijsko povjerenstvo Festivala |
|  |
| Predsjednica organizacijskog povjerenstva:  Lidija Peroš,prof. |